VANCOUVER ISLAND CHOIR AL CASTELL D'ALAQUÀS
17/05/2022

# VANCOUVER ISLAND CHOIR AL CASTELL D'ALAQUÀS

*   17/05/2022
*   [Música](/categoria/16/0/musica)
*   [Imprimir](#)
*   Compartir
*    https://www.alaquas.org/documento.asp?id\_do=20617

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F20617%2F0&title=Ajuntament%20d%27Alaqu%C3%A0s.%20Premsa.VANCOUVER%20ISLAND%20CHOIR%20AL%20CASTELL%20D%27ALAQU%C3%80S)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/20617/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2022/2/20617/17052022jlc_1146_Form_4.jpg)](https://www.alaquas.org/ficheros/documentos/2022/2/20617/17052022jlc_1146_Form_10.jpg "<a href='https://www.alaquas.org/ficheros/documentos/2022/2/20617/17052022jlc_1146_Form_10.jpg' target=_blank><i class='fa fa-external-link' aria-hidden='true'></i>.VANCOUVER ISLAND CHOIR AL CASTELL D'ALAQUÀS</a>")

El concert va comptar amb la intervenció inicial del Cor Cantart-Divisi de València

El Castell d’Alaquàs va acollir el dissabte 14 de maig l’actuació de Vancouver Island Choir (VIC), un cor únic de reconegut prestigi format per diferents projectes units sota el propòsit de combinar l’alegria de cantar amb l’emoció i la motivació per viatjar. L’Alcalde d’Alaquàs, Toni Saura, va estar present en la cita per donar-los la benvinguda i els va obsequiar amb un socarrat en record de la seua visita al municipi.

L’actuació es va iniciar amb la intervenció inicial del Cor Cantart-Divisi de València. A continuació va tindre lloc el concert de la formació canadiense dirigida per Patricia Plumley i en el qual es van interpretar obres de **Ortiz, Villalobos, Rameau, Moruja, Parra, McDonald, Porterfiel, MacGillivray, Adams...**

Sota les gires que organitza Culture Path i sota la direcció musical de Patricia Plumley, VIC ha viatjat a la Xina (2018), Escòcia/Croàcia (2019) i ara es troba de gira per Espanya.  
Actualment, els membres de VIC provenen d'una varietat de cors locals de diferents llocs: Illa de Vancouver, Illa Gabriola, Lower Mainland, Calgary i Boston. L'esperit del grup és el compromís amb la bona música, amistat i aventura. Després de la gira, és possible que el grup es disperse físicament però, els membres seguiran units intercanviant fotos, contant històries i revivint records d'assajos, llocs, actuacions, col·laboracions, així com vistes, sons, gastronomia i contratemps menors viscuts.

**Patricia Plumley** ha format part del cos docent de l'Escola de Música del Col·legi Comunitari de Vancouver des de 1988, on ha ensenyat piano i veu, a més de dirigir el Cor de la Comunitat de Willan, codirigir el Cor de Concerts de VCC i col·laborar amb diferents grups de cambra. També és responsable artístic del Cor de Xiquets de Columbia Britànica en Nanaimo i el Cor Simfònic de VIS i el Cor d'Honors de Cinqué Grau.